
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „KAM finansinių išteklių valdymo informacinės sistemos modernizavimo paslaugos“, vykdomą skelbiamų derybų (tarptautinis) būdu (pirkimo ID 6902106, toliau – Pirkimas), 2026-03-26 CVP IS priemonėmis gavo potencialaus tiekėjo paklausimą.
Paklausimas pateiktas laikantis Skelbiamų derybų sąlygų 1 priedo „Terminai“ lentelės 4 eil. nustatyto termino „Prašymą paaiškinti, patikslinti pirkimo dokumentus tiekėjas turi pateikti ne vėliau kaip: 10 (dešimt) dienų iki paraiškų pateikimo termino dienos“, t. y. pateiktas laiku, todėl nagrinėtinas (paraiškų pateikimo terminas – 2026-04-20 10:00 val.).
CPO LT viešojo pirkimo komisija (toliau – Komisija), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – GĮ) 25 str. 5 d. ir Skelbiamų derybų sąlygų 6.2 p., teikia atsakymus į paklausime pateiktus klausimus:
	Klausimas 1 (klausimo tekstas netaisytas)

	Koks numatomas esamos BVIS sistemos technologinio pagrindo, t. y. Microsoft Dynamics NAV (NAVISION), panaudojimas šiame projekte – ar planuojama šios platformos visiškai atsisakyti, ar numatomas jos dalinis išlaikymas / pernaudojimas?

	Atsakymas

	Dėkojame už Jūsų klausimą.
Perkančioji organizacija nenustato išankstinio reikalavimo dėl Microsoft Dynamics NAV (NAVISION) platformos išlaikymo ar atsisakymo – technologinis sprendimas priklauso nuo tiekėjo pasiūlymo. Tiekėjai gali siūlyti tiek esamos platformos (Microsoft Dynamics NAV (NAVISION)) šiuolaikinę versiją, tiek kitą platformą, tiek ir siūlyti sukurti BVIS nuo nulio (nesinaudojant jokia platforma, esančia rinkoje).
Atkreipiame dėmesį, kad nepriklausomai nuo pasirinkto technologinio pagrindo, siūlomas sprendimas turi užtikrinti Techninėje specifikacijoje nustatytas sąlygas.

	Klausimas 2 (klausimo tekstas netaisytas)

	Kokia numatoma pasiūlymų vertinimo tvarka – kokie kriterijai bus taikomi vertinant pasiūlymus (kaina, kokybiniai aspektai ar kt.)?

	Atsakymas

	Dėkojame už Jūsų klausimą.
Pirkimo dokumentų 21.4 p. nurodyta „Pirkimo vykdytojas ekonomiškai naudingiausią pasiūlymą išrenka pagal Dalyvio Galutiniame pasiūlyme nurodytą kainą, <...>“.



Paraiškų pateikimo terminas nėra nukeliamas.

